laion/Wikipedia-Exotic huggingface dataset:
סיירה ראנג'

סיירה ראנג' (באנגלית: Cierra Runge; נולדה ב-7 במרץ 1996) היא שחיינית אמריקאית, אלופה אולימפית (ריו דה ז'ניירו 2016) ופעמיים ברציפות אלופת העולם (קאזאן 2015 ובודפשט 2017) במשחה שליחות 4x200 מטר חופשי. ראנג' נולדה וגדלה בקוקרנוויל פנסילבניה. היא התמאנה בהדרכתו של בוב באומן. באליפות הפאן פסיפיק בשחייה, שנערכה בגולד קוסט, בריזביין, אוסטרליה באוגוסט 2014 זכתה ראנג' במדליית כסף במשחה ל-400 מטר חופשי בתוצאה של 4:04.55 דקות, אחרי בת ארצה קייטי לדקי שקבעה שיא עולם חדש של 3:58.37 דקות ולפני לוריין בויל מניו זילנד (4:05.33 דקות). נוסף לכך, היא סיימה במקום רביעי במשחהה ל-1500 מטר חופשי בתוצאה של 16:04.48 דקות ובמקום חמישי במשחה ל-800 מטר חופשי בתוצאה של 8:25.17 דקות. באליפות העולם שנערכה בקאזאן, רוסיה בשנת 2015 היא זכתה במדליית זהב במשחה שליחות 4x200 מטר חופשי לאחר ששחתה בשלב המוקדמות. היא שחחה שנייה ב"זינוק שליחות" תוצאה של 1:58.65 דקות. נוסף לכך, היא סיימה במקום תשיעי במשחה ל-400 מטר חופשי בתוצאה של 4:07.97 דקות. באולימפיאדת ריו דה ז'ניירו (2016) היא זכתה במדליית זהב, במשחה שליחות 4x200 מטר חופשי לאחר ששחתה בשלב המוקדמות. היא שחחה רביעית ב"זינוק שליחות" תוצאה של 1:57.75 דקות. באליפות העולם שנערכה בבודפשט, הונגריה שנערכה ביולי 2017 היא זכתה במדליית זהב, במשחה שליחות 4x200 מטר חופשי לאחר ששחתה בשלב המוקדמות. היא שחחה שנייה ב"זינוק שליחות" תוצאה של 1:59.17 דקות. מדיה וקבצים בנושא סיירה ראנג' בוויקישיתוף סיירה ראנג', ברשת החברתית אקס (טוויטר) סיירה ראנג', באתר הוועד האולימפי הבין-לאומי סיירה ראנג', באתר olympedia.org סיירה ראנג', באתר Swimrankings סיירה ראנג', באתר SwimSwam
טרי טיילר

טרי כריסטופר טיילר (באנגלית: Terry Christopher Tyler; נולד ב-30 באוקטובר 1956) הוא כדורסלן עבר אמריקאי, אשר שיחק באופן פעיל בין השנים 1978–1992. ממוצעיו הכוללים לאורך 11 עונותיו בליגת ה-NBA הם 10.2 נקודות, 5.4 ריבאונדים, 1.5 חסימות ו-1.2 אסיסטים למשחק. טיילר נולד וגדל בדטרויט שבמישיגן, ובין השנים 1974–1978 למד באוניברסיטת דטרויט מרסי. בכל 4 עונותיו בקבוצת הכדורסל של האוניברסיטה שיחק תחת המאמן דיק וייטל, ורשם ממוצעים של 15.0 נקודות ו-10.5 ריבאונדים למשחק. בדראפט ה-NBA‏ 1978 נבחר טיילר בבחירה ה-23 על ידי דטרויט פיסטונס, אשר צירפה בבחירה ה-29 את חברו לקבוצה מדטרויט מרסי – ג'ון לונג. בעונת הרוקי שלו העמיד ממוצעים מרשימים של 12.9 נקודות, 7.9 ריבאונדים ו-2.5 חסימות למשחק, וב-6 עונותיו הבאות בדטרויט המשיך להציג יכולת גבוהה עם ממוצעים של 11.3 נקודות, 6.0 ריבאונדים ו-1.8 חסימות למשחק. בעונת 1984/1985 סייע לפיסטונס להעפיל לחצי גמר האזור המזרחי, לראשונה מזה 9 שנים, לאחר שגברו על ניו ג'רזי נטס בסדרת הפלייאוף הראשונה. לקראת עונת 1985/1986 חתם על חוזה בסקרמנטו קינגס. ב-3 עונותיו עם הקינגס פתח בכמחצית ממשחקי הקבוצה, וקלע 8.1 נקודות בממוצע למשחק. בעונת 1988/1989 עבר לשחק בדאלאס מאבריקס. בין השנים 1989–1992 שיחק עבור הקבוצות האיטלקיות פלקנסטרו טריאסטה, קורונה קרמונה ורקס אודינה, בטרם פרש ממשחק, בגיל 35. מדיה וקבצים בנושא טרי טיילר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של טיילר בליגת ה-NBA, באתר basketball-reference.com הסטטיסטיקות של טיילר בליגת המכללות, באתר sports-reference.com רשימת הנבחרים בדראפט 1978, באתר basketball-reference.com טיילר חותם על חוזה בסקררמנטו, באתר Associated Press,‏ 19 בנובמבר 1985 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
מלון דן אכדיה

מלון דן אכדיה הרצליה הוא בית מלון על החוף של הרצליה בבעלות ובהפעלת רשת מלונות דן. המלון הוקם לראשונה בשנת 1955 ומאוחר יותר נפתח מחדש בשנת 1958 לאחר 16 חודשי סגירה. המלון כולל 208 חדרי אירוח. החדרים בבניין המלון הראשי משקיפים אל הבריכה והים, ואילו חדרי בקתות הגן כוללים טרסות פרטיות, אשר חלקם עם אמבט עיסוי. מתקני הפנאי המוצעים במלון כוללים בריכת שחייה חיצונית, 6 מגרשי טניס וחדר כושר. נוסף על כך, ליד המלון ניתן לעסוק בצלילה וברכיבה על סוסים. לילדים קיימת בריכת שחייה נפרדת, מתקני שעשועים ותוכנית פעילויות בזמן חופשות מרכזיות מבית הספר. במלון מספר מסעדות. המלון ממוקם על החוף, ונמצא במרחק הליכה קצרה מהמרינה של הרצליה ומהקניון הסמוך. המלון נבנה על ידי חברת "ארגל" במימון של ציונים ארגנטינאים ושל ממשלת ישראל. בנייתו נמשכה 3 שנים והושקעו בו כ־3 מיליון לירות ישראליות. המלון תוכנן על ידי האדריכל ורנר יוסף ויטקובר. המלון נפתח ב-21 ביוני 1955 בנוכחות ראש הממשלה וחברי כנסת. המלון השתרע על 46 דונאם וכלל 120 חדרים בבניין בן 5 קומות ומרתף. השם "אכדיה" שניתן למלון לקוח מספר בראשית פרק י' פסוק י' — "אכד" בארץ שנער, אחת הערים בממלכתו של נמרוד. הפסוק מגולף כצורתו על הקיר באכסדרה של המלון. המלון נרכש בסוף שנת 1957 מידיו של פנחס ספיר שהציע ליקותיאל ושמואל פדרמן רכישת מלון כושל בהרצליה בשם "אכדיה". המלון נפתח מחדש בשנת 1958 לאחר שהיה סגור 16 חודשים. בשנת 1959 הועלה הרעיון של הקמת בריכה (וזאת, אף על פי שהמלון היה צמוד לים) וזו הוקמה ביחד עם הגדלת המלון לכ-200 חדרים. בשנת 2012 ניתן אישור להקים בסמוך למלון עוד 2 מלונות בני 8 קומות מצפון למבנה המלון הנוכחי, ומלון בן 17 קומות מדרום למבנה הנוכחי. המלונות החדשים צפויים להכיל עוד כ-1,300 חדרי אירוח. לאחר מאבק משפטי ממושך שבו בוטלה ההרחבה, בשנת 2019 נדחו העררים והתוכנית אושרה מחדש. בשנת 2017 עבר המלון שיפוץ מקיף בשווי 40 מיליון שקל, אשר כלל את שיפוץ החדרים ואת שדרוג אולם ההסעדה. הבניין המרכזי במלון הוכרז כבניין לשימור. מדיה וקבצים בנושא מלון דן אכדיה בוויקישיתוף אתר האינטרנט הרשמי של מלון דן אכדיה מלון "אכדיה" נפתח מחדש, באתר עיתון הארץ⁩⁩, ‏28 פברואר 1958 סקירה על המלון באתר booking הממשלה שותפת במלון "אכדיה", הארץ, 8 במאי 1955 היום - הפתיחה החגיגית של מלון "אכדיה", הצופה, 21 ביוני 1955 40 מיליון שקלים של שימור משודרג, באתר הכל טוב, ‏16 ביולי 2017 נפתח מלון "אכדיה", חרות, 22 ביוני 1955 עירית רוזנבלום, מלון דן אכדיה בהרצליה יורחב וייהפך למלון הגדול בישראל , באתר הארץ, 9 בינואר 2011 הילה ציאון, הרצליה: אושרה הרחבתו של מלון דן אכדיה, באתר ynet, 15 באפריל 2015 שלומית צור, ‏ביהמ"ש ביטל את התוכנית להרחבת מלון דן אכדיה בהרצליה, באתר גלובס, 30 במאי 2016 מיכל רז-חיימוביץ', ‏מלון דן אכדיה בהרצליה מקפיא את תוכניות ההתרחבות, באתר גלובס, 2 ביולי 2017 דותן לוי, אכזבה בהרצליה: המחוזית דחתה את ההתנגדויות להרחבת מלון דן אכדיה, באתר כלכליסט, 13 בספטמבר 2018 שלומית צור, ‏סוף למאבק ארוך-השנים: מספר החדרים במלון דן אכדיה שעל קו החוף בהרצליה יגדל בלמעלה מפי 6, באתר גלובס, 30 באפריל 2019 שיפוץ מקיף במלון דן אכדיה באתר מסע אחר מלון "דן אכדיה" סיים שיפוץ בהשקעה של כ-40 מיליון ₪ באתר passportnews‏, 2 ביולי 2017
פרמננטה

באלגברה ליניארית ובקומבינטוריקה, הפרמננטה של מטריצה היא גודל מספרי, המחושב על-פי נוסחה דומה לזו של הדטרמיננטה. בעוד שבחישוב הדטרמיננטה, הנפוץ בהרבה, יש לחבר ולחסר את המכפלות של אברי המטריצה לסירוגין, הפרמננטה מוגדרת כסכום של כל המכפלות, ללא חיסור: p e r ( A ) = ∑ σ ∈ S n ∏ i = 1 n A i , σ ( i ) {\displaystyle per(A)=\sum _{\sigma \in S_{n}}\prod _{i=1}^{n}A_{i,\sigma (i)}} , כאשר הסכום הוא על-פני התמורות   σ ∈ S n {\displaystyle \ \sigma \in S_{n}} בחבורת התמורות. בפרט, הפרמננטה של מטריצה שרכיביה חיוביים, גם היא חיובית. הפרמננטה הופיעה לראשונה במאמר שכתב אוגוסטן לואי קושי, ב-1812. בעוד שלדטרמיננטה יש משמעות גאומטרית והיא קשורה ישירות בפתרון משוואות ליניאריות (על-פי נוסחת קרמר), הפרמננטה שימושית בהקשרים שונים לחלוטין, כגון חישובי הסתברויות וספירת מסלולים בגרפים. שימוש נוסף הוא בעיית מציאת מספר השידוכים המושלמים בגרף דו צדדי. הבדל בולט אחר הוא העבודה שנדרש להשקיע בכל חישוב. למרות שבשני המקרים התוצאה תלויה ב-n עצרת מכפלות, את הדטרמיננטה אפשר לחשב בכ-   n 3 {\displaystyle \ n^{3}} פעולות באמצעות דירוג המטריצה המדוברת (ואף מהר יותר, באמצעות כפל מטריצות מהיר). לעומת זאת, לא ידועה שיטה מהירה לחישוב הפרמננטה. סיכום כל המכפלות השונות בזו אחר זו יהיה כרוך ב   n ! {\displaystyle \ {n!}} פעולות וסיבוכיות האלגוריתם המהיר ביותר הידוע היא   O ( n 2 n ) {\displaystyle \ {O(n2^{n})}} . יתירה מזאת, לזלי ואלינט הראה שזו בעיה NP-קשה. כלומר אם קיים אלגוריתם עם סיבוכיות פולינומית לחישוב של הפרמננטה, ינבע מכך כי P=NP, והדבר נכון אף למטריצות שאבריהן הן   0 {\displaystyle \ 0} או   1 {\displaystyle \ 1} . בעיית חישוב הפרמננטה שייכת למחלקת הסיבוכיות P# והיא שלמה עבורה. מאידך ידוע אלגוריתם פולינומי אקראי לקירוב הפרמננטה. בעיית פוליה מבקשת למצוא, עבור מחלקות מסוימות של מטריצות, העתקה T : M n ⁡ ( F ) → M m ⁡ ( F ) {\displaystyle T{:}\operatorname {M} _{n}(F)\rightarrow \operatorname {M} _{m}(F)} כך ש- per ⁡ ( A ) = det ( T ( A ) ) {\displaystyle \operatorname {per} (A)=\det(T(A))} . בערכים שיכולה הפרמננטה לקבל עוסקת השערת ואן דר ורדן, שהוצגה ב- 1926. לפי ההשערה, הפרמננטה של מטריצה דו-סטוכסטית שרכיביה חיוביים נמצאת בין   n ! n n {\displaystyle \ {\frac {n!}{n^{n}}}} (שהוא הערך שלה עבור מטריצה שכל רכיביה   1 / n {\displaystyle \ 1/n} ) ל-1. את ההשערה הצליחו להוכיח רק ב- 1981, ופותריה זכו בשנה שלאחר מכן בפרס פולקרסון. perm ⁡ ( a b c d ) = a d + b c , {\displaystyle \operatorname {perm} {\begin{pmatrix}a&b\\c&d\end{pmatrix}}=ad+bc,} ו- perm ⁡ ( a b c d e f g h i ) = a e i + b f g + c d h + c e g + b d i + a f h . {\displaystyle \operatorname {perm} {\begin{pmatrix}a&b&c\\d&e&f\\g&h&i\end{pmatrix}}=aei+bfg+cdh+ceg+bdi+afh.} . H. Minc, Permanents, Addison-Wesley, Reading, MA, 1978 Leslie G. Valiant (1979). "The Complexity of Computing the Permanent". Theoretical Computer Science 8: 189-201 Mark Jerrum, Alistair Sinclair, Eric Vigoda (2004) "A polynomial-time approximation algorithm for the permanent of a matrix with nonnegative entries", Journal of the ACM, Volume 51, Pages 671--697 פרמננטה, באתר MathWorld (באנגלית)
PD-4501 סינאקרוזר

PD-4501 סינאקרוזר (באנגלית : PD-4501 Scenicruiser, קרוי גם : GMC PD-4501 Scenicruiser) הוא אוטובוס דו מפלסי בעל ציר שלושה סרנים המוגדר "Multi-axle bus" (אנ') מתוצרת GMC חברת בת של קונצרן הרכב האמריקאי ג'נרל מוטורס אשר יוצר בין השנים 1956–1954 בארצות הברית בגלל נוכחותו של דגם ה-"PD-4501 סינאקרוזר" ברחבי ארצות הברית בערים ולאורך כבישים מהירים, הדגם היה פופולרי בקרב הקהל המטייל. יוצרו 1,001 יחידות עבור "The Greyhound Corporation" (אנ') אוטובוס דו-מפלסי 1 דלת (רוחב דלת כניסה 66.0 סנטימטרים מנועי דיזל מנוע אחורי 43 מושבים (10 מושבים בסיפון התחתון בתוספת שירותים, 33 מושבים בסיפון העליון) קבולת מכל דלק - 680 ליטר רדיוס סיבוב - 13.72 מטר מעבר עם פלטפורמות מושב מורמות מכל צד, רוחב המעבר בין המושבים - 35.6 סנטימטרים לכל אחד משני הסרנים האחוריים היו 4 גלגלים דגם "PD-4501 סינאקרוזר" דגם "PD-4501 סינאקרוזר" דגם "PD-4501 סינאקרוזר", שנת 1954 דגם "PD-4501 סינאקרוזר" דגם "PD-4501 סינאקרוזר" דגם "PD-4501 סינאקרוזר" - מבט לתא הנהג דגם "PD-4501 סינאקרוזר" - מבט למושבים מדיה וקבצים בנושא PD-4501 סינאקרוזר בוויקישיתוף PD-4501 סינאקרוזר, סרטון באתר יוטיוב PD-4501 סינאקרוזר, סרטון באתר יוטיוב PD-4501 סינאקרוזר, סרטון באתר יוטיוב סינאקרוזר bluehoundsandredhounds.info צימוד נוזלים - הוא מכשיר הידרודינמי או הידרוקינטי המשמש להעברת כוח מכני מסתובב מתוך "New Bus Lets Riders See Sights, August 1949, Popular Science דגם "PD-4501 סינאקרוזר" web.archive.org/web/20070114060412 דגם "PD-4501 סינאקרוזר" - תמונה pinterest.com/pin/211809988702297748
יובל המבולבל (פירושונים)

האם התכוונתם ל... יובל שם-טוב – שחקן, בדרן וכוכב ילדים ישראלי, מוכר בעיקר בשם הבמה והדמות שלו "יובל המבולבל" יובל המבולבל (סדרת טלוויזיה) – סדרת טלוויזיה ישראלית המשודרת בערוץ הופ! יובל המבולבל - המסע אל הכוכב – סרט טלוויזיוני והדי וי די השני של יובל המבולבל יובל המבולבל - טוב לצחוק – סרט טלוויזיוני והדי וי די השלישי של יובל המבולבל עולמו של יובל המבולבל – סרט טלוויזיוני והדי וי די הרביעי של יובל המבולבל המועדון של יובל המבולבל – סדרת ספין אוף ישראלית של יובל המבולבל המשודרת בערוץ הופ! המופע המבולבל של יובל – סדרת ילדים ישראלית בכיכובו של יובל המבולבל המשודרת בערוץ הופ! יובל המבולבל (ספר) – ספר ילדים מאת מרים רות. מר עגבנייה – ספין אוף נוסף של הסדרה "יובל המבולבל" שמשודרת בערוץ הופ! משנת 2012
טריאצטון

טריאצטון המכונה גם (triacetone triperoxide, peroxyacetone, אצטון פרוקסיד, TATP, TCAP), הוא על-תחמוצת (peroxide) אורגני, המשמש כחומר נפץ ראשוני. החומר סונתז לראשונה ב-1895 על ידי R. Wolffenstein. ראו: (Chemische Berichte 28, 2265 (1895)) ומופיע כאבקה גבישית לבנה בעלת ריח חריף וצורב. טריאצטון מופק מתגובה של מי חמצן עם אצטון ב-pH נמוך המשמש כקטליזטור. בתגובה מתקבלים שלושה תוצרים: המונומר שאיננו טבעתי, הדימר שנוסחתו הסטוכיומטרית C6H12O4 והטרימר C9H18O6, אך בתנאים מבוקרים ניתן לקבל כתוצר העיקרי את הטרימר. שלושת התוצרים המתקבלים אינם יציבים. בטמפ' החדר לטרימר יכולת המראה והוא מתגבש מחדש בצורת הדימר שנחשב ליציב פחות בשל המתח הטבעתי הרב שבמולקולה. הטרימר הוא חומר רגיש ביותר לחום, חיכוך או חשמל סטטי, ולכן הוצא החומר משימושים צבאיים. וכיום נעשה בו שימוש בעיקר בפיגועי טרור ועבור מטרות מחקר. הסינתזה של טריאצטון לא מצריכה מעבדה כימית מקצועית או ציוד מיוחד וניתן להכינו באמצעים ביתיים משום שהחומרים הדרושים להכנתו זמינים לשימושים ביתי ויכולים להימצא במגוון רחב של חומרים מסחריים. כיום משתמשים בחומר בעיקר ארגוני טרור ולוחמי גרילה, בישראל התגלה החומר לראשונה בשנות ה-80' בכליהם של אנשי אש"ף שנהרגו בניסיון פיגוע בחברון[דרוש מקור]. בשנים האחרונות נמצאו עקבות של החומר במספר פיגועים הבולטים שבהם הם שני הפיגועים שהיו ב-7 וב-21 ביולי 2005 בלונדון. כמו כן נמצאו עקבות החומר בניסיון פיגוע התאבדות שנכשל באצטדיון הפוטבול של אוניברסיטת אוקלהומה ב-1 באוקטובר 2005, באפודי הנפץ של המחבלים מפיגועי נובמבר 2015 בפריז וכן בניסיון כושל לפוצץ מטוס של American Airlines במהלך טיסה טרנס-אטלנטית, באמצעות נעליים שהכילו בסוליותיהם את חומר הנפץ PETN כאשר TATP היה אמור לשמש כחומר נפץ ראשוני. הטרוריסט ריצ'רד ריד נתפס במטוס לאחר שנכשל להפעיל את המטען בנעליו ונשפט למאסר עולם. ה-TATP הוא חומר הנפץ המיוצר ומשמש את ארגוני הטרור הפלסטיניים בפיגועי ההתאבדות בישראל. כינויו של החומר בפי הפעילים הוא "אום אל-עבד" ו"אם השטן". נוסחה מולקולרית: C9H18O6 מסה מולקולרית: 222.24 גרם למול. צפיפות: 1.18 גרם לסמ"ק מהירות גל ההדף: 5300 מטר לשנייה נקודת התכה: 91 מעלות צלזיוס CAS : 17088-37-8 מדיה וקבצים בנושא טריאצטון בוויקישיתוף
פדרציית האיגרוף הבין-לאומית

פדרציית האיגרוף הבין-לאומית (באנגלית: International Boxing Federation;‏ בראשי תיבות: IBF) הוא אחד מארבעת הארגונים החשובים של האיגרוף המקצועי לצד (WBO ,WBA, ו-WBC) המתאמים קרבות איגרוף מקצועיים ברמה עולמית. הוקם בשנת 1983 והפגיש בין מתאגרפים מקצועיים מארצות הברית ומדינות אחרות שלא נכללו בארגוני איגרוף אחרים. IBF הוא היחיד מארבעת ארגוני האגרוף החשובים שלא מתרגל חגורות נוספות של אלופים כמו אלופים זמניים, אלופים סדירים וכו'. רק אלוף אחד בכל קטגוריית משקל. דירוג פדרציית האיגרוף הבין-לאומית כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון. אתר האינטרנט הרשמי של פדרציית האיגרוף הבין-לאומית פדרציית האיגרוף הבין-לאומית, ברשת החברתית פייסבוק פדרציית האיגרוף הבין-לאומית, ברשת החברתית אקס (טוויטר) https://www.ibf-usba-boxing.com/index.php/ratings/ibf-ratings/
ארגון האיגרוף העולמי

ארגון האיגרוף העולמי (באנגלית: World Boxing Organization;‏ בראשי תיבות: WBO) הוא אחד מארבעת הארגונים החשובים של האיגרוף המקצועי המתאמים קרבות איגרוף מקצועיים ברמה עולמית. הוקם בשנת 1988. מאז 2007 חגורת ה-WBO נחשבת לחובה כדי להגיעה למעמד אלוף העולם הבלתי מעורער, יחד עם חגורות WBA, WBC ו-IBF. דירוג ארגון האיגרוף העולמי כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון. מדיה וקבצים בנושא ארגון האיגרוף העולמי בוויקישיתוף אתר האינטרנט הרשמי של ארגון האיגרוף העולמי ארגון האיגרוף העולמי, ברשת החברתית פייסבוק ארגון האיגרוף העולמי, ברשת החברתית אקס (טוויטר) ארגון האיגרוף העולמי, ברשת החברתית אינסטגרם ארגון האיגרוף העולמי, סרטונים בערוץ היוטיוב https://www.wboboxing.com/rankings/
טקס פרס אמי לבידור בפריים טיים ה-67

טקס פרס אמי לבידור בפריים טיים ה-67 (באנגלית: 67th Primetime Emmy Awards) להענקת פרס אמי של האקדמיה האמריקאית לטלוויזיה, אומנויות ומדעים (אנ') (ATAS) למיטב תוכני הטלוויזיה ששודרו בשעות הפריים טיים של שנת 2015 נערך בתיאטרון מיקרוסופט שבלוס אנג'לס, קליפורניה, ב-20 בספטמבר 2015 באירוחה של רשת FOX. את הטקס אירח הקומיקאי אנדי סמברג. טקס פרס אמי האומנותי לבידור בפריים טיים ה-67, המשלים לטקס זה, ב-12 בספטמבר. לקראת הטקס הכריזה האקדמיה האמריקאית לטלוויזיה, אומנויות ומדעים על שינוי בחוקים לתחרות: כל המצביעים שזכאים להתחרות בקטגוריה מסוימת כעת זכאים גם להצביע בקטגוריה זאת, בתנאי שראו את התכנים והתחייבו כי אין ניגוד אינטרסים. כמות המועמדים בקטגוריות "הקומדיה הטובה ביותר" ו"הדרמה הטובה ביותר" עלתה ל-7, כדי לפצות על העלייה בכמות התוכניות שהופקו באותה שנה. הובהר ההבדל בין סדרות קומדיה לסדרות דרמה, כאשר סדרת קומדיה היא כזו בעלת זמן פרק ממוצע של 30 דקות, ותוכנית דרמה היא בזו בעלת זמן פרק ממוצע של שעה. סדרות יוכלו לערערע על החלטה זו במקרים חריגים. הסדרות Glee, ג'יין הבתולה וחסרי בושה ערערו על חוק זה והוכרו כמתאימות להתמודד בקטגוריה "סדרת קומדיה הטובה ביותר". פרס "המיני-סדרה הטובה היותר" הוגדר כסדרה הכוללת שני פרקים או יותר, וכל זמן השידור שלה לא עולה על 150 דקות, מספרת סיפור שלם, בלתי חוזר וללא סיפור מתמשך או דמויות חוזרות בין עונה לעונה. "שחקן אורח" או "שחקנית אורחת" הוגדרו כשחקנים שהופיעו בפחות מחצי הפרקים בעונה בסדרה מסוימת. פרס "הסדרה המגוונת הטובה ביותר" פוצל לשני פרסים: "תוכנית המערכונים הטובה ביותר" ו"תוכנית אירוח הטובה ביותר". נוגן השיר "Over the Rainbow" בביצועה איווה קסידי. טקס פרס אמי לבידור בפריים טיים ה-67, במסד הנתונים הקולנועיים IMDb (באנגלית)
סורת א-רעד

סורת א-רעד (בערבית: سورة الرعد) היא הסורה ה-13 בקוראן, והיא מונה 43 פסוקים. שם הסורה נלקח מפסוק 13, משמעות השם היא "הרעם". הפסוק הראשון מדבר על כך שהרבה אנשים אינם מאמינים בקוראן ובכתוב בו. פסוקים 2–6 גורסים כי אלו אשר דוחים את ריבונותו של אללה, מתכחשים לעולם הבא או מבקשים להחיש את העונש האלוהי, הם אנשים שלכאורה עושים שגיאה. פסוקים 7–31 עונים כביכול לאלו שדורשים ממוחמד לבצע נס על טבעי. פסוקים 32–35 מתארים את אלו שלכאורה שונאים את הקוראן. פסוקים 36–42 מדגישים את העמדה שעל מוחמד לנקוט כלפי אלו שלכאורה שונאים את הקוראן. פסוק 43 הוא לכאורה עדות של האל על נביאו. על פי האימאם ג'עפר א-צאדק, אדם שקורא את סורת א-רעד, זוכה להגנה מפני ברקים. ישנו חדית' בו נאמר שמי שנוהג לקרוא את הסורה הזאת, יזכה לשכר גדול מהאל. חלק מפוסקי ההלכה המוסלמים גורסים כי פסוק 25 בסורת א-רעד הוא למעשה ציווי על קיום הבטחות. מדיה וקבצים בנושא סורת א-רעד בוויקישיתוף סורת א-רעד, בתרגום הרמן רקנדורף, באתר ויקיטקסט youtube youtube_surah_a-ra'd youtube_ surah_13 Sura al-Ra'd, WikiShia (באנגלית) Ṣadūq, Thawāb al-aʿmāl, עמ' 107 Ṭabrisī, Majmaʿ al-bayān Īrawānī, Durūs tamhīdīyya, כרך 1, עמ' 462
קאטינג קרו

Cutting Crew היא להקת רוק בריטית שהוקמה בלונדון בשנת 1985. היא ידועה בעיקר בזכות אלבומה Broadcast והסינגלים: "I Just) Died in Your Arms", "I've Been in Love Before", "One for the Mockingbird)" ו-"Everything But My Pride". עוד בצעירותו הקליט ניק ואן אד כמה סינגלי סולו בבריטניה בסוף שנות השבעים, ובהמשך היה בלהקת The Drivers שמצאה הצלחה בקנדה, במיוחד עם הסינגל "Tears On Your Anorak" משנת 1982. במהלך סיורו בקנדה הקימה The Drivers להקת גיבוי בשם Fast Forward, אשר כללה את הגיטריסט קווין מקמייקל. ואן אד התרשם כל כך מנגינת הגיטרה של מקמייקל שהוא ביקש ממנו להקים איתו להקה חדשה. "The Drivers" התפרקה בשנת 1983, אך ואן אייד ומקמייקל איחדו כוחות בשנת 1985 לאחר המעבר ללונדון. בתחילה, השניים ערכו הדגמות שהובילו לחוזה הקלטות, לפני שהבסיסט קולין פארלי והמתופף מרטין בידל הצטרפו ב-1986. אלבומם הראשון, Broadcast, יצא בשנת 1986. השיר "(I Just) Died in Your Arms" נכלל באלבום. יציאת שיר זה סייעה ללהקה לצבור פופולריות. וירג'ין רקורדס שלחה את הלהקה לעיר ניו יורק לצורך הקלטות ראשוניות של האלבום, ואז לאוסטרליה כדי לצלם קליפים. הלהקה התפרקה בשנת 1993, זמן קצר לאחר צאת האלבום Compus Mentus. לאחר הפירוק, קווין מקמייקל שיתף פעולה עם רוברט פלנט וניגן באלבומו Fate of Nations. ב-31 בדצמבר 2002 נפטר מקמייקל מסרטן ריאות בגיל 51. בשנת 2003 הקים ואן אד את הלהקה Grinning Souls. להקה זו הוציאה את האלבום Capture בשנת 2005. Grinning Souls שינתה את שמה ל-"Cutting Crew" ובכך להקה זו הוקמה מחדש. ניק ואן אד היה חבר הלהקה המקורית היחיד שנותר. Broadcast - 1986 The Scattering - 1989 Compus Mentus - 1992 Grinning Souls - 2005 Add To Favourites - 2015 The Best of Cutting Crew - 2003 Ransomed Healed Restored Forgiven - 2020 I Just) Died in Your Arms" - 1986)" I've Been in Love Before" - 1986" One for the Mockingbird" - 1987" Any Colour" - 1987" Between a) Rock and a Hard Place" - 1989)" The Scattering" -1989" Everything But My Pride" - 1989" The Last Thing" - 1990" If That's the Way You Want It" - 1992" Hard on You" - 2005" Till the Money Run$ Out" - 2015" I Just) Died in Your Arms (Orchestral Version)" - 2020)" מדיה וקבצים בנושא קאטינג קרו בוויקישיתוף אתר האינטרנט הרשמי של קאטינג קרו (באנגלית) קאטינג קרו, ברשת החברתית פייסבוק קאטינג קרו, ברשת החברתית אקס (טוויטר) קאטינג קרו, סרטונים בערוץ היוטיוב קאטינג קרו, במסד הנתונים הקולנועיים IMDb (באנגלית) קאטינג קרו, באתר אפל מיוזיק (באנגלית) קאטינג קרו, באתר ספוטיפיי קאטינג קרו, באתר סאונדקלאוד (באנגלית) קאטינג קרו, באתר Last.fm (באנגלית) קאטינג קרו, באתר AllMusic (באנגלית) קאטינג קרו, באתר MusicBrainz (באנגלית) קאטינג קרו, באתר דיזר קאטינג קרו, באתר Yandex.Music (ברוסית) קאטינג קרו, באתר Discogs (באנגלית) קאטינג קרו, באתר Songkick (באנגלית) קאטינג קרו, באתר Genius קאטינג קרו, באתר SecondHandSongs קאטינג קרו, באתר בילבורד (באנגלית) קאטינג קרו, באתר טיידל (באנגלית) Talevski, Nick (2006). Rock Obituaries – Knocking On Heaven's Door. Omnibus Press. p. 389. ISBN 978-1-8460-9091-2. "Cutting Crew - Don't Look Back".
גאי ויגינס

גאי קרלטון ויגינס (באנגלית: Guy Carleton Wiggins;‏ 23 בפברואר 1883 - 25 באפריל 1962) היה צייר אימפרסיוניסט אמריקאי. הוא היה נשיא האקדמיה בקונטיקט לאמנויות יפות וחבר במושבה אולד ליים. הוא יצר ציורים רבים של הרחובות המושלגים של העיר ניו יורק במהלך חורף. ויגינס נולד ב־23 בפברואר 1883 בברוקלין. אביו קרלטון ויגינס היה אמן שהעניק לבנו את הכשרתו הראשונה כצייר. הוא למד במכון הפוליטכני בברוקלין, בליגת הסטודנטים לאמנות בניו יורק ובאקדמיה הלאומית לעיצוב. המורים שלו באקדמיה היו ויליאם מריט צ'ייס ורוברט אנרי. ויגינס צייר לעיתים קרובות סצנות של העיר ניו יורק, כגון - "וושינגטון סקוויר בחורף" (מוזיאון האמנות של ריצ'מונד, אינדיאנה); "קולומביה סיקרל", "חורף" (הגלריה הלאומית לאמנות, וושינגטון); ו"ריברסייד דרייב" (1915). ויגינס צייר בסגנון אימפרסיוניסטי, כפי שניתן לראות בציור "ברקשייר הילס" (מוזיאון ברוקלין). הוא נסע בניו אינגלנד וצייר נחלים, שדות ויערות על בד בעונות השנה השונות. הוא הפך לאחד החברים הצעירים ביותר במושבת האמנות אולד ליים, קונטיקט, וצייר לצד אביו, קרלטון, צ'יילד האסאם ופרנק דומונד. ויגינס החל ללמד אמנות באסקס בקונטיקט בשנת 1937. הוא יצר דיוקן של הנשיא דווייט אייזנהאואר והעביר אותו לבית הלבן בשנת 1959. ויגינס כיהן כנשיא האקדמיה בקונטיקט לאמנויות יפות. הוא היה חבר באקדמיה הלאומית לעיצוב, במועדון הצבע והחימר בניו הייבן ובאיגוד האמנות ליים. הוא זכה בפרס פלאג, בפרס קופר ובפרס אתינאום מטעם האקדמיה בקונטיקט לאמנויות יפות; מדליית האריס ממכון האמנות בשיקגו; פרס טורנבול ופרס איזידור ממועדון סלמגונדי; ופרס הזיכרון של ג'יי פרנסיס מרפי מבית הספר לעיצוב רוד איילנד. ויגינס התחתן עם דולורס ג'קסטון. נולדו להם שני בנים, קרלטון ויגינס וגיא ארתור וויגינס, ובת, דורותי גיבסון. [1] ויגינס התגורר באולד ליים, קונטיקט ובחורף בסנט אוגוסטין, פלורידה. ויגינס נפטר בשנת 1962 כשהיה בחופשה בסנט אוגוסטין, פלורידה, בן 80. גופתו הוחזרה לביתו לקונטיקט והוא נקבר בליים. ניתן לראות את עבודותיו בכמה מוזיאונים מרכזיים, כולל המכון האמנותי של שיקגו, מוזיאון ברוקלין, והמוזיאון האמריקני לאמנות סמית'סוניאן. בנו של ויגינס, גיא ארתור ויגינס, הוא גם צייר. מדיה וקבצים בנושא גאי ויגינס בוויקישיתוף "Old Lyme Artist Dies At Age 79", Newspapers.com (באנגלית) Carol Lowrey, National Arts Club (New York N.Y.), A Legacy of Art: Paintings and Sculptures by Artist Life Members of the National Arts Club, Hudson Hills, 2007, ISBN 978-0-615-15499-2. (באנגלית) Guy Wiggins | Smithsonian American Art Museum, americanart.si.edu "Deaths Around the Nation: Guy Wiggins". Detroit Free Press. May 11, 1962. p. 36. Retrieved November 18, 2018 – via Newspapers.com. "Guy Wiggins". The San Francisco Examiner. April 26, 1962. p. 31. Retrieved November 18, 2018 – via Newspapers.com.
What You've Done to Me

"What You've Done to Me" הוא סינגל של הזמרת-יוצרת האוסטרלית סמנתה ג'ייד. השיר נכתב על ידי DNA Songs (אנ'), טניה דוקו ויורגן אלופסון (אנ'), והופק על ידי DNA Songs.‏ לאחר שזכתה ב-The X Factor האוסטרלי, "What You've Done to Me" יצא באמצעות הורדה דיגיטלית ב-20 בנובמבר 2012. מאוחר יותר, ב-26 בנובמבר 2012, השיר יצא כתקליט. עורך Take 40 Australia (אנ') כינה את השיר כ-"בלדת כוח חצופה שראויה לקלי קלרקסון." ב-2013, השיר היה מועמד בקטגוריית שיר השנה בפרסי המוזיקה ARIA. ג'ייד ביצעה את השיר לראשונה ב-The X Factor האוסטרלי ב-19 בנובמבר 2012. לאחר ביצוע השיר, המנטור שלה, גאי סבסטיאן, כינה את השיר "להיט רדיו". היא ביצעה את השיר פעם נוספת ביום שלמחרת, לאחר שהיא הוכרזה כזוכה של התחרות. סרטון השיר "What You've Done to Me" באתר יוטיוב "About Me". Tania Doko Official Website. אורכב מ-המקור ב-2012-11-25. "iTunes – Music – What You've Done To Me – Single by Samantha Jade". iTunes Store. Apple. ארכיון מ-2013-11-05. נבדק ב-2012-11-25. "What You've Done to Me – CD Single". Sanity. אורכב מ-המקור ב-2014-03-15. נבדק ב-2012-11-25. "The X Factor Australia Recap Monday 19th November". Take 40 Australia. MCM Entertainment. 2012-11-19. ארכיון מ-2014-07-27. נבדק ב-2012-11-25. עותק בארכיון (ארכיון) "Samantha Jade still the favourite to win it all on X Factor". The Coffs Coast Advocate. North Coast News. 2012-11-20. ארכיון מ-2016-03-04. נבדק ב-2012-11-25. "Samantha Jade Crowned The X Factor Winner For 2012". Take 40 Australia. MCM Entertainment. 2012-11-20. ארכיון מ-2012-11-27. נבדק ב-2012-11-25.